
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 649 

17 Μαρτίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός τρόπου χρήσης των χώρων που διατίθε¬ 
νται κατά την προεκλογική περίοδο των εκλογών 
για την ανάδειξη των μελών του Ευρωπαϊκού Κοινο¬ 
βουλίου και των δημοτικών και περιφερειακών εκλο¬ 
γών, στους συνδυασμούς των υποψηφίων, για την 

προβολή τους καθώς και άλλων λεπτομερειών. 1 

Καθορισμός περιεχομένου των ειδικών εκλογικών κα¬ 
ταλόγων των Ελλήνων που διαμένουν στο έδαφος 
των λοιπών κρατών - μελών της Ευρωπαϊκής Ένω¬ 
σης, για την άσκηση του εκλογικού τους δικαιώματος 
κατά τις εκλογές για την ανάδειξη των μελών του 
Ευρωπαϊκού Κοινοβουλίου του Μάίου 2014 κ.λπ. 2 


ΑΠΟΦΑΣΕΙ Σ 

Αριθμ. 10474 (1) 

Καθορισμός τρόπου χρήσης των χώρων που διατίθε¬ 
νται κατά την προεκλογική περίοδο των εκλογών για 
την ανάδειξη των μελών του Ευρωπαϊκού Κοινοβου¬ 
λίου και των δημοτικών και περιφερειακών εκλογών, 
στους συνδυασμούς των υποψηφίων, για την προβο¬ 
λή τους καθώς και άλλων λεπτομερειών. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

Τις διατάξεις: 

1. Του άρθρου 10 παρ. 1 του Ν. 4239/2014 «Δίκαιη ικα¬ 
νοποίηση λόγω υπέρβασης της εύλογης διάρκειας της 
δίκης, στα πολιτικά και ποινικά δικαστήρια και στο Ελε¬ 
γκτικό Συνέδριο και άλλες διατάξεις» (Α' 43). 

2. Του άρθρου 44 του π.δ. 26/2012 «Κωδικοποίηση σ' 
ενιαίο κείμενο των διατάξεων της νομοθεσίας για την 
εκλογή βουλευτών» (Α' 57). 

3. α) Του άρθρου 5 παρ. 2 του Ν. 3870/2010 (Α' 138) 
«Εκλογικές δαπάνες συνδυασμών και υποψηφίων και 
έλεγχος αυτών, κατά τις περιφερειακές και δημοτικές 
εκλογές». 

β) Των άρθρων 1, 2, 3, 4 και 5 του Ν. 2946/2001 (Α' 224). 

4. Την ανάγκη καθορισμού των σχετικών λεπτομερειών 
του τρόπου χρήσης των χώρων που διατίθενται από 


τα δημοτικά συμβούλια ή τον οικείο Γενικό Γραμματέα 
της Αποκεντρωμένης Διοίκησης για την προβολή των 
συνδυασμών των υποψηφίων κατά την προεκλογική 
περίοδο των εκλογών για την ανάδειξη των μελών του 
Ευρωπαϊκού Κοινοβουλίου καθώς και για τις εκλογές για 
την ανάδειξη των δημοτικών και περιφερειακών αρχών. 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Καθορίζουμε τον τρόπο χρήσης των χώρων που διατί¬ 
θενται από τα δημοτικά συμβούλια στους συνδυασμούς 
των υποψηφίων, για την προβολή τους κατά την προ¬ 
εκλογική περίοδο των εκλογών για την ανάδειξη των 
μελών του Ευρωπαϊκού Κοινοβουλίου, των δημοτικών 
και περιφερειακών εκλογών του Μάίου 2014, καθώς και 
κάθε αναγκαία λεπτομέρεια, ως ακολούθως: 

1. Οι εκπρόσωποι των πολιτικών κομμάτων ή των συ¬ 
νασπισμών συνεργαζομένων κομμάτων που μετέχουν 
στις εκλογές για την ανάδειξη των μελών του Ευρω¬ 
παϊκού Κοινοβουλίου, οι επικεφαλής των συνδυασμών 
υποψήφιοι δήμαρχοι ή υποψήφιοι περιφερειάρχες ή οι 
εκπρόσωποι των συνδυασμών τους συνέρχονται σε κοι¬ 
νή σύσκεψη με πρόσκληση του δημάρχου αμέσως με 
την έναρξη της προεκλογικής περιόδου, κατά τα άρθρα 
9 παρ. 2 του Ν. 3852/2010 και 115 του Ν. 3852/2010, όπως 
αντικαταστάθηκαν με την παράγραφο 1 του αρ. 10 του 
Ν. 4239/2014, με σκοπό την κατανομή των χώρων και 
τον καθορισμό του τρόπου χρήσης αυτών. 

2. Σε περίπτωση που οι εκπρόσωποι των συνδυασμών 
συμφωνήσουν ομόφωνα, υπογράφεται πρακτικό που 
είναι υποχρεωτικό για το δημοτικό συμβούλιο, το οποίο 
συγκαλείται αμέσως, με μοναδικό θέμα τη διάθεση των 
δημοτικών χώρων στα κόμματα ή στους συνασπισμούς 
συνεργαζομένων κομμάτων, στους συνδυασμούς των 
υποψηφίων των δημοτικών και περιφερειακών εκλογών, 
για την προεκλογική προβολή τους. 

3. Αν στη σύσκεψη αυτή, που θα προκαλέσει ο δή¬ 
μος δεν παρευρεθούν ή δεν συμφωνήσουν τα πολιτικά 
κόμματα ή οι συνασπισμοί συνεργαζομένων κομμάτων 
που μετέχουν στις Ευρωεκλογές, οι εκπρόσωποι των 
συνδυασμών των υποψηφίων για τις δημοτικές και περι¬ 
φερειακές εκλογές, το δημοτικό συμβούλιο υποχρεούται 
να καθορίσει και διαθέσει από μόνο του τους χώρους 

αναλογικά και επί ίσοις όροις. Με τον όρο «αναλογικά» 
νοείται, ότι η έκταση των χώρων που διατίθενται: 

α) Προκειμένου για τις Ευρωεκλογές θα βρίσκεται 
σε αντιστοιχία με τη δύναμη που είχαν τα κόμματα ή 
οι συνασπισμοί συνεργαζομένων κομμάτων στο Ευρω¬ 
παϊκό Κοινοβούλιο, σύμφωνα με τα αποτελέσματα των 
τελευταίων εκλογών, ενώ θα πρέπει να ληφθούν υπ’ 
όψη, ιδίως για τα πρωτοεμφανιζόμενα στις ευρωεκλο¬ 
γές κόμματα και συνασπισμούς κομμάτων, και η δύναμή 
τους σύμφωνα με τα αποτελέσματα των τελευταίων 
βουλευτικών εκλογών. 

β) Προκειμένου για τις περιφερειακές και δημοτικές 
εκλογές, σε συνδυασμούς με μεγάλη εκλογική δύναμη, 
σύμφωνα με τα αποτελέσματα των τελευταίων δημο¬ 
τικών εκλογών, θα διατεθούν περισσότεροι χώροι για 
την προεκλογική τους προβολή, απ’ ότι σε συνδυασμούς 
με μικρή εκλογική δύναμη ή πρωτοεμφανιζόμενους. Για 
τους τελευταίους αυτούς (πρωτοεμφανιζόμενους) συν¬ 
δυασμούς λαμβάνεται υπόψη και το στοιχείο της τυ¬ 
χόν υποστήριξής τους από πολιτικό κόμμα ή πολιτικά 
κόμματα και η εκλογική δύναμη αυτών, σύμφωνα με τα 
αποτελέσματα των τελευταίων βουλευτικών εκλογών. 
Δεν θεωρείται πρωτοεμφανιζόμενος ο συνδυασμός που 
εμφανίζεται με διαφορετική ονομασία απ’ αυτήν των 
προηγούμενων δημοτικών και περιφερειακών εκλογών, 
εφόσον ο επικεφαλής αυτού υποψήφιος είναι το ίδιο 
πρόσωπο. 

Η επί «ίσοις όροις» μεταχείριση αποσκοπεί στην κατά 
το δυνατόν διασφάλιση ισοδύναμων προϋποθέσεων 
προεκλογικής προβολής κατά την κατανομή των χώ¬ 
ρων σε ίση μεταχείριση ως προς τους χώρους εκείνους 
οι οποίοι είναι προσφορότεροι λόγω θέσεως για την 
προεκλογική τους προβολή. 

4. Η προβολή των συνδυασμών στους χώρους που 
διατίθενται γίνεται μέσα σε μόνιμα και σταθερά πλαί¬ 
σια που έχουν κατασκευάσει οι δήμοι ή σε προσωρινά 
και κινητά που κατασκευάζονται και τοποθετούνται με 
δαπάνες των συνδυασμών. Μπορούν όμως να παραχω- 
ρηθούν και άλλοι χώροι πρόσφοροι για αφισοκόλληση, 
ιδιαίτερα από τους δήμους που δεν έχουν προβεί στην 
κατασκευή και διάθεση στους συνδυασμούς των υπο¬ 
ψηφίων, μόνιμων πλαισίων. 

Μετά τον καθορισμό των χώρων αυτών από τα δη¬ 
μοτικά συμβούλια ή τον οικείο Γ ενικό Γ ραμματέα της 
Αποκεντρωμένης Διοίκησης, απαγορεύεται η επικόλλη¬ 
ση εντύπων σε κάθε άλλο χώρο. 

5. Επιτρέπεται κατ’ εξαίρεση, η τοποθέτηση από τους 
συνδυασμούς, καλαίσθητων περιπτέρων ή άλλων κατα¬ 
σκευών στους χώρους που τους διατίθενται, των οποίων 
οι διαστάσεις δεν μπορεί να είναι μεγαλύτερες από 
2X2X2 μέτρα καθώς και τροχόσπιτα που το μήκος τους 
δεν μπορεί να υπερβαίνει τα τέσσερα (4) μέτρα. 

Στην περίπτωση αυτή ισχύουν οι διατάξεις της παρ. 3 
αυτής της απόφασης. Στους χώρους αυτούς δεν επι¬ 
τρέπεται η χρήση μεγαφωνικών συσκευών. 

6. Σε περίπτωση που οι δήμοι, έχουν τοποθετήσει 
μόνιμα πλαίσια σε στύλους των οργανισμών κοινής ωφέ¬ 
λειας και των Ο.Τ.Α., τα πλαίσια αυτά διατίθενται στους 
συνδυασμούς επίσης αναλογικά και επί ίσοις όροις. Με 
τον ίδιο τρόπο διατίθενται τα σταθερά πλαίσια της 
εμπορικής διαφήμισης που έχουν τοποθετηθεί σε κοι¬ 
νόχρηστους χώρους και που την προεκλογική περίοδο 


διατίθενται στους συνδυασμούς, σύμφωνα με τις ανω¬ 
τέρω διατάξεις. 

7. Απαγορεύεται η ανάρτηση πανώ ή αεροπανώ ή 
άλλων αντικειμένων πάνω από δρόμους, πλατείες και 
λοιπούς χώρους. Σε περίπτωση που τοποθετούνται 
πανώ ή αεροπανώ οι δήμοι υποχρεούνται για την άμε¬ 
ση αφαίρεσή τους. 

8. Επιτρέπεται η χρήση φωτεινών διαφανειών (σλά- 
ιτς) σε ανοικτούς χώρους που καθορίζονται από τα 
δημοτικά συμβούλια, με την προϋπόθεση ότι δεν παρε¬ 
μποδίζεται η κυκλοφορία πεζών και οχημάτων και δεν 
δημιουργούνται γενικά οποιοσδήποτε μορφής προβλή¬ 
ματα για την ασφαλή κυκλοφορία. 

9. Απαγορεύεται η χρήση πλαστικών σημαιών και γε¬ 
νικά προεκλογικού διαφημιστικού υλικού, από πλαστι¬ 
κή ύλη, επειδή το υλικό αυτό δεν είναι ανακυκλώσιμο 
και επιβαρύνει το περιβάλλον. Επίσης απαγορεύεται η 
χρήση χρωστικών ουσιών, όπως σπρέϊ, χρώματα κ.λπ. 

Επίσης απαγορεύεται η αναγραφή συνθημάτων στις 
εξωτερικές επιφάνειες δημοσίων ή ιδιωτικών χώρων 
όπως και σε χώρους, επίσης, που καθορίζονται από τις 
διατάξεις του άρθρου 2 του Ν. 2946/2001. 

10. Απαγορεύεται η χρήση διαφημιστικών τρυκ, γιατί 
η μαζική ρίψη τους συμβάλλει στη ρύπανση των πό¬ 
λεων και χωριών και καθίσταται έτσι προβληματικός ο 
καθαρισμός των φρεατίων. 

11. Δεν επιτρέπεται η επικόλληση αφισών ή άλλων 
εντύπων σε πλαίσια καθώς και η χρήση χώρων που 
έχουν διατεθεί, σύμφωνα με την απόφαση του δημοτι¬ 
κού συμβουλίου σε άλλους συνδυασμούς. 

12. Οι συνδυασμοί οφείλουν να φροντίζουν για την 
ευπρεπή εμφάνιση των χώρων που τους διατέθηκαν με 
την περισυλλογή των αφισών και τον καθαρισμό των 
χώρων από τις κολλητικές ουσίες κ.λπ. 

13. Τα περίπτερα ή άλλες κατασκευές, καθώς και τα 
τροχόσπιτα που τυχόν τοποθετήσουν οι συνδυασμοί, 
πρέπει να αποσυρθούν με φροντίδα τους, μέσα σε πέντε 
(5) ημέρες από την ημέρα των εκλογών. 

Μετά την πάροδο της προθεσμίας αυτής, οι δήμοι υπο- 
χρεούνται να τα απομακρύνουν ή να τα καταστρέψουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μαρτίου 2014 

Ο ΥΠΟΥΡΓΟΣ 

ΓΙΑΝΝΗΣ ΜΙΧΕΛΑΚΗΣ 
-♦- 

Αριθμ. 10295 (2) 

Καθορισμός περιεχομένου των ειδικών εκλογικών κα¬ 
ταλόγων των Ελλήνων που διαμένουν στο έδαφος 
των λοιπών κρατών - μελών της Ευρωπαϊκής Ένω¬ 
σης, για την άσκηση του εκλογικού τους δικαιώμα¬ 
τος κατά τις εκλογές για την ανάδειξη των μελών 
του Ευρωπαϊκού Κοινοβουλίου του Μαίου 2014 κ.λπ. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις του άρθρου 2 παρ. 2 του Ν. 1427/1984 
«Ασκηση του εκλογικού δικαιώματος κατά τις εκλογές 
του Ευρωπαϊκού Κοινοβουλίου από τους Έλληνες που 
διαμένουν στο έδαφος των λοιπών κρατών της Ευρω¬ 
παϊκής Οικονομικής Κοινότητας» (ΦΕΚ 40 Α'). 

2. Τις διατάξεις του άρθρου 90 του Κώδικα της Νομο¬ 
θεσίας για την Κυβέρνηση και τα κυβερνητικά όργανα 
(Π.Δ. 63/2005, ΦΕΚ 98 Α'). 

3. Το γεγονός ότι οι προσεχείς εκλογές για την ανά¬ 
δειξη των μελών του Ευρωπαϊκού Κοινοβουλίου με άμε¬ 
ση και καθολική ψηφοφορία ως προς τους Έλληνες 
που διαμένουν στα λοιπά κράτη-μέλη της Ευρωπαϊκής 
Ένωσης, θα διεξαχθούν στις 24 Μάίου 2014. 

4. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Καθορίζουμε το περιεχόμενο των ειδικών εκλογικών 
καταλόγων του άρθρου 2 παρ. 2 του Ν. 1427/1984, τις 
προθεσμίες δημοσίευσής τους και υποβολής ενστάσεων, 
καθώς και λοιπές αναγκαίες λεπτομέρειες, ως εξής: 

Α' Περιεχόμενο των ειδικών εκλογικών καταλόγων 

Οι ειδικοί εκλογικοί κατάλογοι των Ελλήνων που 
διαμένουν στο έδαφος των λοιπών κρατών - μελών 
της Ευρωπαϊκής Ένωσης και πρόκειται να ασκήσουν 
το εκλογικό τους δικαίωμα στα κράτη αυτά κατά τις 
εκλογές για την ανάδειξη των μελών του Ευρωπαϊκού 
Κοινοβουλίου του Μάίου 2014, συντάσσονται είτε ενι¬ 
αία κατά περιφέρεια πρεσβευτικής ή προξενικής αρχής 
είτε ξεχωριστά κατά πόλεις της περιφέρειας αυτής και 
περιλαμβάνουν τα εξής στοιχεία: 

1. Τ ον τίτλο: «Ειδικός εκλογικός κατάλογος για την ανά¬ 
δειξη των Ελλήνων μελών του Ευρωπαϊκού Κοινοβουλίου» 

2. Τους υπότιτλους: 

α) Εκλογές ΜΑΙΟΥ 2014 

β) «Περιφέρεια πρεσβευτικής ή προξενικής αρχής 


(πόλη - χώρα) 

3. Την πόλη ψηφοφορίας 

Σε κάθετες στήλες: 

α) Τον Ειδικό Εκλογικό Αριθμό 

β) Το επώνυμο 

γ) Τ ο όνομα 

δ) Το όνομα πατέρα 

ε) Το όνομα μητέρας 

στ) Το όνομα συζύγου και το γένος (επώνυμο πατέρα) 
εφόσον πρόκειται για έγγαμη γυναίκα που φέρει το 
επώνυμο του συζύγου, 
ζ) Ημερομηνία γέννησης 
η) Αριθμό δημοτολογίου 

θ) Τον εκλογικό κατάλογο εγγραφής (εκλογικό δια¬ 
μέρισμα, δήμο, νομό). 

ι) Τον τόπο μόνιμης διαμονής (πόλη - χώρα) όπως 
σημειώνεται στην αίτηση - δήλωση του άρθρου 2 παρ. 2 
του Ν. 1427/1984. 

Β' Δημοσίευση των ειδικών εκλογικών καταλόγων 
(προθεσμίες - τρόπος δημοσίευσης) 

Οι ανωτέρω ειδικοί εκλογικοί κατάλογοι δημοσιεύο¬ 
νται στους χώρους ανακοινώσεων των κτιρίων: α) Της 
Διεύθυνσης Εκλογών του Υπουργείου Εσωτερικών, εί¬ 
κοσι οκτώ (28) ημέρες πριν από την ημέρα της ψηφο¬ 
φορίας και β) της οικείας πρεσβευτικής ή προξενικής 
αρχής είκοσι μία (21) ημέρες πριν από την ημέρα της 
ψηφοφορίας. 

Γ' Ενστάσεις κατά των ειδικών εκλογικών καταλόγων 
(προθεσμίες - τρόπος υποβολής τους) 

1. Ενστάσεις κατά των ειδικών εκλογικών καταλόγων 
ασκούνται ενώπιον του Εφετείου Αθηνών μέσα σε δέκα 


(10) ημέρες από την κατά την προηγούμενη παράγραφο 
δημοσίευσή τους στο κατάστημα της Δ/νσης Εκλογών του 
Υπουργείου Εσωτερικών και εκδικάζονται μέσα σε πέντε 
(5) ημέρες από τη λήξη της προθεσμίας υποβολής τους. 

Αντίγραφο της ένστασης κατατίθεται αυθημερόν στη 
Διεύθυνση Εκλογών του Υπουργείου Εσωτερικών. 

2. Δικαίωμα για την υποβολή ένστασης έχει κάθε 
εκλογέας ή αντιπρόσωπος αναγνωρισμένου κόμματος, 
σύμφωνα με τον Κανονισμό της Βουλής. Η ένσταση 
ασκείται κατά της εγγραφής κάθε προσώπου που έχει 
συμπεριληφθεί στους ειδικούς εκλογικούς καταλόγους, 
κατά παράβαση των διατάξεων των παρ. 1 και 2 του 
άρθρου 2 του Ν. 1427/1984. 

Ένσταση ασκείται και για την παράλειψη εγγραφής 
στους ειδικούς εκλογικούς καταλόγους, εκλογέα που 
έχει τις προϋποθέσεις της παρ. 1 του άρθρου 2 του 
Ν. 1427/1984 και υπέβαλε εμπρόθεσμα την προβλεπόμενη 
από την παρ. 2 του ίδιου άρθρου σχετική δήλωση. Στην 
περίπτωση αυτή η ένσταση υποβάλλεται από τον ίδιο 
τον ενδιαφερόμενο εκλογέα. Κατά τα λοιπά εφαρμόζε¬ 
ται αναλόγως η παρ. 3 του άρθρου 17 της νομοθεσίας 
για την εκλογή βουλευτών (Π.Δ. 26/2012). 

3. Οι ενστάσεις μπορούν να κατατίθενται και στις 
οικείες πρεσβευτικές ή προξενικές αρχές μέσα στην 
προθεσμία που ορίζεται παραπάνω. Το κείμενο των 
ενστάσεων αυτών αποστέλλεται αμέσως με ΡΑΧ ή 
θ-πιαίΙ από την οικεία αρχή στη Δ/νση Εκλογών του 
Υπουργείου Εσωτερικών, η οποία με τη σειρά της τις 
διαβιβάζει αμέσως στο Εφετείο Αθηνών. 

Αντίγραφο των ενστάσεων, φυλάσσεται και στο αρ¬ 
χείο των οικείων πρεσβευτικών και προξενικών αρχών. 

Την επομένη της λήξης της προθεσμίας υποβολής 
των ενστάσεων, στέλνονται τα πρωτότυπα αυτών αε¬ 
ροπορικώς (π.χ. με υπηρεσία ταχυμεταφοράς κ.λπ.) με 
ειδικούς φακέλους στο Υπουργείο Εσωτερικών (Δ/νση 
Εκλογών) φέροντας ειδικά χαρακτηριστικά όπως π.χ. 
Φάκελος Ευρωεκλογών - ΕΝΣΤΑΣΕΙΣ. Σε περίπτωση 
αποστολής αυτών μέσω διπλωματικού σάκου, η αρμόδια 
αρχή υποχρεούται να ενημερώσει άμεσα τη Διεύθυνση 
Εκλογών του Υπουργείου Εσωτερικών. 

Για κάθε αποστολή των ειδικών αυτών φακέλων η οι¬ 
κεία πρεσβευτική ή προξενική αρχή ενημερώνει τη Δ/νση 
Εκλογών στα ΡΑΧ 213 1361140 ή 2131361129 ή στο θ-πιείΙ 
(\Λ/\Λ/νν.Ιθ.θΙ<Ιθ9Θ5@νρθ3.9ΐ·) για τα απαραίτητα στοιχεία 
της αποστολής, ήτοι: 

- Την αεροπορική εταιρεία. 

- Τον αριθμό και την ημέρα πτήσης. 

- Τον αριθμό των αποστελλόμενων φακέλων. 

- Τ ον συνολικό αριθμό των αποστελλόμενων ενστάσεων. 

- Τους αριθμούς πρωτοκόλλου των αποστελλόμενων 
ενστάσεων. 

- Τ ον αριθμό των συνοδευτικών φορτωτικών εγγράφων. 

Οι αποφάσεις του Εφετείου Αθηνών που διατάσ- 

σουν μεταβολές στους ειδικούς εκλογικούς καταλό¬ 
γους κοινοποιούνται αμέσως στη Δ/νση Εκλογών του 
Υπουργείου Εσωτερικών για τις αναγκαίες διορθώσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μαρτίου 2014 

Ο ΥΠΟΥΡΓΟΣ 

ΓΙΑΝΝΗΣ ΜΙΧΕΛΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΝ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΙ·9τ) 


Ηλεκτρονική Διεύθυνση: Ιι11ρ://νννννν.β1.9ΐ· - β-πιαΝ: ννβόπΐ33ΐ6Γ.βί@β1.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02006491703140004 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































